
Sülysáp Város Önkormányzata

Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 622-12/2015
Előterjesztést készítette: Novákné Dutkai Szilvia
Előterjesztés elkészítésének időpontja: 2015. február 4.
Előterjesztést véleményezi: PVB
Döntés módja: nyílt szavazás, egyszerű szótöbbség
Melléklet: helyszínrajz, tulajdoni lap
E L Ő T E R J E S Z T É S

Sülysáp Város Önkormányzata Képviselő-testületének

2015. február 19-én tartandó munkaterv szerinti ülésére

12. napirendhez

Tárgy: Sülysáp 014 hrsz.-ú út visszanyitása
Tisztelt Képviselő-testület!

Lakossági bejelentés kivizsgálása során a Polgármesteri Hivatal tudomására jutott, hogy a Sülysáp 014 hrsz.-ú út egy szakaszát a vele határos Sülysáp 2433/1 hrsz.-ú ingatlan tulajdonosa lezárta, és azt a maga ingatlanához csatolta. 
A 010 hrsz.-ú út a Besnyői és Laky, a 014 hrsz.-ú út – ennek folytatásában – a Laky és Haleszi dűlő között képez keresztutcát. A 010 hrsz.-ú út az önkormányzat tulajdona, viszont a 014 khrsz.-ú terület még mindig a Tápióvölgye MgTSz. tulajdnában van, bár a földhivatal korábbi tájékoztatása szerint e területek jogutódja az önkormányzat.

Miután másik átjáró a dűlők között csak több száz méterre található, a közérdek feltétlenül megkívánja a 014 hrsz.-ú út visszanyitását.

Erre való tekintettel a Hivatal felhívta az érintett ingatlantulajdonost, hogy állítsa vissza az eredeti állapotot, és tegye közlekedésre alkalmassá az utat, ez azonban eredménytelen volt, így hatósági eljárást kezdeményeztünk a Pest Megyei Kormányhivatal Közlekedési Felügyelőségénél. A hatóság ÚT/225/1/2015. számú hiánypótlási felhívásában kérte a Képviselő-testület nyilatkozatát arra nézve, hogy a területet a továbbiakban útként kívánja használni.

Kérem az előterjesztés szíves megtárgyalását, és döntésük meghozatalát.
…/2015. (II. 19.) ÖKT határozati javaslat

Sülysáp Város Önkormányzatának Képviselő-testülete nyilatkozik, hogy a Sülysáp 014 hrsz.-ú „kivett saját használatú út” művelési ágú ingatlant a továbbiakban útként kívánja fenntartani, ezért kéri a közlekedési hatóság döntését annak visszanyitása iránt.





Határidő: azonnal
Felelős: polgármester

Sülysáp, 2015. február 4.

Horinka László s.k.


polgármester

Láttam!

Sülysáp, 2015. február 12.

Tóth Krisztina s.k.

jegyző

